Vi boede hos Dan og Tracy i 6 nætter. Huset ligger i et roligt villakvarter med træer langs vejen. Vi skulle besøge vores datter og svigersøn og Dan og Traci's hus var ikke så langt væk. Dan og Traci var meget fleksible og lod os få adgang til værelset direkte fra lufthavnen således at vi ikke behøvede at slæbe vores bagage fra vores datters lejlighed og tilbage igen. Værelset var pænt og rent og svarede nøjagtig til beskrivelsen. Det var også dejligt at blive modtaget med en flaske kold champagne i køleskabet. Champagnen nød vi senere på deres dejlige terrasse. Dan og Traci er fantastiske værter, som straks fik os til at føle os hjemme. Traci inviterede os til en dejlig middag om onsdagen og Dan til en jazzkoncert i weekenden. Vi var så glade for at bo hos Dan og Traci at vi kommer tilbage igen lidt senere på måneden.